Document ID: /roh_data/filtered/fineweb-2-filterrobots_roh.jsonl.gz/51142

Matthias Mayer sa retira per immediat sco skiunz professiunal. L’Austriac ha communitgà sia decisiun a l’ur dal super-G a Bormio. Per el saja ussa avunda, uschia Mayer envers l’ORF. Ad el manchia il mument il schlantsch.
Ils pli gronds success da Matthias Mayer èn stads il titel da campiun olimpic en la cursa rapida il 2014 a Sotschi e las 2 medaglias d’aur en il super-G tar ils gieus olimpics dal 2018 e 2022. En tut ha l’Austriac gudagnà 11 cursas da la cuppa mundiala.